
‏כ' אדר א, תשפ"ב

ועדת חינוך מתאריך 07.2.22

נוכחים: שרונה חן יו"ר ועדת חינוך, אביב קליין מנהלת מחלקת חינוך, אושרת רינגל מנהלת בית ספר גדרות, הרב שי פירון, מיכל נגרי הירש, חברי הוועדה: רפי ישראל, ירון זיו, טל ורד, שי סולם ורותם אביטל.

התנצלו: אזולאי אמנון, ערן גלזר.

ועדת חינוך התכנסה לדיון משותף עם שי פירון ומיכל נגרי הירש בנושא חינוך בכלל ובגדרות בפרט.

שי פירון: 

שאלת החינוך בעת הזו עוסקת במערכת חינוך שצריכה להכין את הילדים לעולם שלא יודעים איך הוא יראה.
בעבר מערכת החינוך היא זו שיצרה את המציאות, כיום מערכת החינוך מגיבה למה שקורה. היום בתי הספר מכשירים תלמידים לעולם שלא קיים, כי קצב השינוי של העולם הוא מאוד מהיר.
לפיכך החינוך צריך להשתנות ולתת לתלמידים כלים להתמודדות עם אתגרי העולם החדש כמו עבודת צוות, יכולת שאלת שאלות, יכולת מיון, ביקורת, יכול בחירה וכיו"ב.
יצירת גורם מאחד ולהימנע מריבוי של פרויקטים, ליצור סיפור אחד שכל התוכניות מתחברות אליו.
שינוי מבנה השיעורים שיותאמו לטווחי קשב קצרים, פחות הקניה יותר משימות ועבודה בצוות.

חינוך בגדרות: 

· החינוך הוא טוב השאלה כיצד להפוך אותו למצוין.
· ניצול של המרחב הבית ספרי ללמידה אחרת.
· יצירת ממשקים וחיבורים בין החינוך הפורמלי והבלתי פורמלי – one stop shop.
· יצירת אפשרות בחירה בתיכון בין שתי אפשרויות כחלק מתהליך למידה לילדים.

סוגיות מרכזיות:

במסגרת התוכנית תהיה התייחסות :
1. כלל מערכת החינוך – מציאת סיפור מאחד לכלל מוסדות החינוך.
2. לבחון לעומק את החינוך הבלתי פורמלי מלידה עד גיל 18.
3. אופציות חינוכיות בהתייחס לגודל הרשות.

